ICC की गलती से तीनों फॉर्मेट में नंबर-1 बना था भारत; अब ऑस्ट्रेलिया टेस्ट में टॉप पर
India's Mens Cricket Team Update; IND VS AUS Test टीम इंडिया एक साथ तीनों फॉर्मेट यानी टी-20, वनडे और टेस्ट में नंबर-1 बन गई है। बुधवार को जारी हुई ICC रैंकिंग के मुताबिक, भारत तीनों फॉर्मेट में नंबर 1 पर आ गया है।
इंटरनेशनल क्रिकेट काउंसिल (ICC) की गलती से भारत टेस्ट में एक बार फिर नंबर-1 बन गया था। दरअसल, बुधवार को ICC ने अपनी वेबसाइट पर भारत को टेस्ट में बेस्ट दिखा दिया था। छह घंटे बाद ICC ने फिर नई रैंकिंग जारी की। इसमें भारत फिर से दूसरे और ऑस्ट्रेलिया नंबर वन था। यह गलती कैसे हुई, क्यों हुई, इसके बारे में ICC ने कोई सफाई नहीं दी है।
भारत फिलहाल टी-20 और वनडे में ही नंबर-1 और टेस्ट में नंबर-2 पर है। रैंकिंग में ऑस्ट्रेलिया के 126 और टीम इंडिया के 115 पॉइंट्स हैं।
पिछले महीने भी हुई थी ऐसी ही गलती
इसी साल 18 जनवरी को ICC ने रैंकिंग में ऐसी ही बड़ी गलती कर दी थी। ICC की ऑफिशियल वेबसाइट पर दोपहर 1:30 बजे के करीब भारत को नंबर-1 टेस्ट टीम बताया गया। ढाई घंटे बाद ही 4 बजे भारत को नंबर-1 से हटाकर नंबर-2 टेस्ट टीम कर दिया गया। ऑस्ट्रेलिया फिर नंबर-1 टेस्ट टीम हो गई थी। तब भी ICC रैंकिंग में हुई बड़ी चूक पर आधिकारिक बयान जारी नहीं किया गया था। पूरी खबर पढ़ें
टेस्ट में कैसे नंबर-1 बनेगा भारत? 
भारत और ऑस्ट्रेलिया के बीच 17 फरवरी से दिल्ली में टेस्ट मैच खेला जाएगा। इस मैच को जीतने पर भारत टेस्ट में नंबर-1 बन जाएगा। तब भारत के 121 और ऑस्ट्रेलिया के 120 पॉइंट्स हो जाएंगे। भारत वनडे और टी-20 में तो नंबर-1 है ही, टेस्ट में नंबर-1 बनते ही टीम तीनों फॉर्मेट में नंबर-1 बनने का कारनामा हासिल कर लेगी।
ऑस्ट्रेलिया के खिलाफ भारत अभी 4 टेस्ट की सीरीज खेल रहा है। सीरीज के 3 मैच जीतने पर भारत सीरीज के बाद भी नंबर-1 ही रहेगा
यहां देखें ICC की ताजा टेस्ट टीम रैंकिंग...
वनडे में भारत ऑस्ट्रेलिया से 2 अंक आगे 
भारत वनडे रैंकिंग में ऑस्ट्रेलिया से 2 अंक आगे है। भारत के 114 पॉइंट है, वहीं, ऑस्ट्रेलिया के 112 अंक है। भारत बॉर्डर-गावस्कर ट्रॉफी के बाद 17 मार्च से ऑस्ट्रेलिया के खिलाफ 3 मैचों की वनडे सीरीज खेलेगा। न्यूजीलैंड और इंग्लैंड के पॉइंट बराबर हैं, लेकिन न्यूजीलैंड ने 29 और इंग्लैंड ने 33 मैच खेले है। इस वजह से न्यूजीलैंड ऊपर है।
कब अपडेट होती है टीम रैंकिंग?
ICC टीमों की रैंकिंग हर सीरीज के बाद अपडेट करता है। 14 फरवरी को वेस्टइंडीज-जिम्बाब्वे के बीच टेस्ट सीरीज खत्म हुई। जिसके बाद 15 फरवरी को टेस्ट टीम रैंकिंग अपडेट हुई। 1 अक्टूबर को हर साल ICC रैंकिंग का वार्षिक अपडेट होता है।
ऑस्ट्रेलिया से 4 टेस्ट, 3 वनडे खेलेगा भारत
9 फरवरी से भारत और ऑस्ट्रेलिया के बीच टेस्ट सीरीज शुरू हो चुकी है। पहला टेस्ट भारत जीत चुका है। अब 17 से 21 फरवरी तक दूसरा, एक से 5 मार्च तक तीसरा और 9 से 13 मार्च तक चौथा टेस्ट होगा। फिर 17, 19 और 22 मार्च को 3 वनडे भी होंगे।
